section_heading: Birački odbori
paragraph_text: mini|Na slici glasačko mjesto za IV. i XII. izbornu jedinicu u osječkoj gradskoj četvrti Jug II. Članovi biračkih odbora u Hrvatskoj za svoj će rad na parlamentarnim izborima 2015. godine dobiti naknadu od 300 kuna po osobi, a predsjednik i njegov zamjenik po 350 kuna.Birački odbor ima deset članova, predsjednika i četiri člana te njihove zamjenike. Po dva člana i zamjenika određuje većinska politička stranka ili koalicija, a po dva člana i zamjenika oporbene stranke ili koalicije sukladno stranačkom sastavu Sabora. Predsjednik i njegov zamjenik ne smiju biti članovi stranaka, a poželjno je da budu pravne struke. Za inozemstvo, gdje se glasuje dva dana, u subotu i nedjelju, naknade su veće. Za predsjednika i zamjenika predsjednika biračkog odbora u BiH, Njemačkoj i Srbiji jednokratna naknada iznosi 500 kuna po osobi, a za članove i njihove zamjenike po 450 kuna. U ostalim zemljama, predsjednik i njegov zamjenik dobit će po 450, a članovi i zamjenici po 400 kuna naknade. Planirani trošak za naknade iznosi 43,3 milijuna kuna bruto, a naknade će se isplaćivati po završetku izbora, poručuje DIP. U Hrvatskoj i inozemstvu za parlamentarne izbore određeno je nešto manje od sedam tisuća biračkih mjesta, a svako ima svoj birački odbor.<ref>www.hina.hr, Hina, objavljeno 7. studenoga 2015., pristupljeno 8. studenoga 2015.